Oly szép ma minden…
Olyan szép ma minden, minden itt e földön...
Ma templom lett a ház, kaszárnya, börtön.
Emberszemekben gyertyaláng lobog,
Kik tegnap sírtak, fáztak:
Ma Égre néznek s — ők is boldogok.

Oly szép ma minden! — bárhová csak nézek...
Karácsonyest van... Szívek összeférnek...
Nem bántja lelkünk zúgó zivatar...
Ma hull a hó: Menny virága.
Ma minden lelket tisztaság takar.

Oly szép ma minden!... oly meleg az ének.
Karácsonyfákon csillagszórók égnek...
Ma fényt lehelnek mind az ablakok,
S hordják a drága kincseket
Ajándékosztó, gazdag angyalok...

Oly szép ma minden, minden itt a földön.
Ma templom lett a ház, kaszárnya, börtön.
Gyönyörködöm... Egy álmot álmodok:
Egymást ha mindig így szeretnénk,
Gazdagok lennék és — mindig boldogok!

versek